钦定古今图书集成/明伦汇编/氏族典/第246卷 > 张弘范
## 钦定古今图书集成/明伦汇编/氏族典/第246卷 > 张弘范

按《元史张弘范传》：“弘范，字仲畴，柔第九子也。善马槊，
颇能为歌诗。年二十时，兄顺天路总管弘略上计寿
阳行都，留弘范摄府事，吏民服其明决。中统初，授御
用局总管。三年，改行军总管，从亲王哈必赤讨李璮
于济南。至元元年，授顺天路管民总管。二年，移守大
名。六年，括诸道兵围宋襄阳，授益都淄莱等路行军”
万户。十一年，丞相伯颜伐宋，弘范率左部诸军，循汉
江，东略郢西南，攻武矶堡，取之。北兵渡江，弘范为前
锋，转战而前，长驱至建康。十二年，宋师败，追至圌山
之东，夺战舰八千艘，俘馘千数，上其功，改亳州万户，
后赐名拔都。十三年，台州叛，讨平之。十四年，师还，授
镇国上将军、江东道宣慰使。十五年，授蒙古汉军都
元帅。十六年十月，入朝，未几疾作，卒。谥“武略。”至大四
年，改谥“忠武。”延祐六年，加封淮阳王，谥“献武。”